
ΔΕΛΤΙΟ  ΤΥΠΟΥ – ΠΡΟΣΚΛΗΣΗ
Η Ομάδα Πρωτοβουλίας για το Τοπικό Σύμφωνο Ποιότητας  Ροδόπης χαιρετίζει και στηρίζει την πρωτοβουλία του Μορφωτικού Πολιτιστικού Συλλόγου Γυναικών του Μικρού Κρανοβουνίου Ροδόπης για την διοργάνωση «Γιορτής Φθινοπώρου» με τοπικά προϊόντα εποχής . 

Η εκδήλωση θα γίνει την Κυριακή 17 Οκτωβρίου στις 11.30 π.μ. στην πλατεία του οικισμού .

Είναι μια πρωτότυπη ιδέα που στηρίζει τα τοπικά μας προϊόντα και δίνει τη δυνατότητα να παρακολουθήσουμε την πορεία μεταμόρφωσης του πρωτογενούς προϊόντος – πρώτης ύλης μέσω της μεταποίησης - από το χωράφι στο πιάτο μας . 
Δίνει τη δυνατότητα στους μεγάλους να επιστρέψουμε  στις ολόφρεσκες γεύσεις και τα αρώματα που μας μεγάλωσαν 

Δίνει τη δυνατότητα στους μικρούς να γευτούν αγνές φυσικές γεύσεις και αρώματα του τόπου τους ,  που συναρπάζουν και δεν κλείνονται σε βιομηχανοποιημένα σακουλάκια .
Δίνει σε όλους μας τη δυνατότητα να αγκαλιάσουμε τα τοπικά μας προϊόντα ,        δίνει σε όλους μας τη δυνατότητα να στηρίξουμε την πρωτότυπη προσπάθεια των Μορφωτικού Πολιτιστικού Συλλόγου Γυναικών Μικρού Κρανοβουνίου Ροδόπης .

